# Juan José Lahuerta

Juan José Lahuerta Alsina (Barcelona, 1954) és un arquitecte català, professor d'Història de l'Art i l'Arquitectura a l'Escola Tècnica Superior d'Arquitectura de Barcelona. Ha estat membre del Collegio Docenti della Scuola Dottorati del Istituto Universitario di Architettura IUAV de Venècia, i titular de la King Juan Carlos I Chair of Spanish Culture and Civilization de la New York University. És fundador i director de l'editorial Mudito & Co. Entre 2013 i 2016 fou cap de col·leccions del MNAC (Museu Nacional d'Art de Catalunya).Actualment és el director de la Càtedra Gaudí, ETSAB, UPC (octubre 2016).

## Biografia

Ha publicat llibres sobre temes d'història de l'art i l'arquitectura dels segles XIX i XX. Va ser fundador i director, juntament amb Antonio Pizza, de CRC. Galería de Arquitectura (Barcelona, 1985-1987), i ha comissariat exposicions com Dalí. Arquitectura (Barcelona, 1996), Arte Moderno y revistas españolas (Madrid, Bilbao, 1996), Margaret Michaelis. Fotografía, vanguardia y política en la Barcelona de la República (Valencia, Barcelona, 1998), Universo Gaudí (Barcelona, Madrid, 2002), o Salvador Dalí, Federico García Lorca y la Residencia de Estudiantes (Madrid, 2010). Ha sigut assessor del Museo Nacional Centro de Arte Reina Sofía de Madrid (2004-2005), “senior curator” del Museu Picasso de Barcelona (2010-2011) i cap de col·leccions del Museu Nacional d'Art de Catalunya (2013-2016). Ha col·laborat en nombroses revistes d'arreu del món, i ha participat en les redaccions o consells científics de revistes com Carrer de la Ciutat (Barcelona, 1977-1981), Buades. Periódico de Arte (Madrid, 1986-87), 3ZU (Barcelona, 1993-1995) o Acto (Santa Cruz de Tenerife (2001-2008). Ha portat l'edició del volum d'assaigs (IV) de l'Obra Escrita Completa de Salvador Dalí (2003), aportant informació molt rellevant respecte la biografia intel·lectual de l'autor. Actualment és membre del comitè científic i editorial de la revista Casabella, de Milà. És fundador i director de Mudito & Co. (Barcelona), que va rebre una Medalla FAD per la seva tasca editorial l'any 2007.

## Publicacions

* La abstracción necesaria (Barcelona, 1989)
* Antoni Gaudí,1852-1926. Arquitettura, ideologia e politica (Milano, 1992)
* Decir Anti es decir Pro. Escenas de la vanguardia en España (Teruel, 1999)
* Casa Batlló (Barcelona, 2001)
* Le Corbusier. Espagne. Carnets (París/Milano/Shopfheim, 2001)
* Gaudí. Antología contemporánea (Madrid, 2002)
* El fenómeno del éxtasis. Dalí ca. 1933 (Madrid, 2004)
* Japonecedades (Barcelona, 2005)
* Destrucción de Barcelona (Barcelona, 2005)
* Le Corbusier e la Spagna (Milano, 2005)
* Estudios antiguos (Madrid, 2010. Premio Internacional de Ensayo del Círculo de Bellas Artes, Madrid)
* Humaredas. Arquitectura, ornamentación, medios impresos (Madrid, 2010)
* Le Corbusier (Milano, 2011)
* Religious Painting. Picasso and Max von Moos (Zurich, 2015)
* Photography or Life. Popular Mies (Barcelona, 2015)
* On Loos, Ornament and Crime (Barcelona, 2015)
* Marginalia. Aby Warburg, Carl Einstein (Madrid, 2015)
* Antoni Gaudí. Ornament, Fire and Ashes (Barcelona, 2016)

## Referències

* ↑ «Juan José Lahuerta». CCCB.org. [Consulta: 1r novembre 2015].
* ↑ S., C. «Juan José Lahuerta: “El Museu Nacional ha deixat de ser un centre amb mentalitat noucentista”». Ara, 05-10-2014 [Consulta: 1r novembre 2015].
* ↑ Montañés, José Ángel «“Hay que rescatar a Gaudí de su éxito”» (en castellà). EL PAÍS, 01-11-2016.
* ↑ Palau, Maria «"No sabem res de Gaudí"». El Punt Avui.
* ↑ «"Gaudí ya no es de los barceloneses"» (en castellà). ELMUNDO.
* ↑ «El cap de Col·leccions del MNAC, Juan José Lahuerta, deixa el museu». Diari Ara, 14-07-2016.
* ↑ «Juan José Lahuerta». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Enllaços externs

* elconfidencial.com
* https://elestadomental.com/diario/juan-jose-lahuerta-fosiles-inquietantes
* http://www.museoreinasofia.es/ca/publicaciones/desacuerdos